recursal/SuperWikiNEXT-32B huggingface dataset:
பண்டிட் **இலச்சு மகாராஜ்** (Lachhu Maharaj) (1901-1978) இவர் ஓர் இந்திய பாரம்பரிய நடனக் கலைஞரும் கதக்கின் நடன இயக்குனருமாவார். லக்னோவில் உள்ள புகழ்பெற்ற கதக் நிபுணர்களின் குடும்பத்தில் இருந்து வந்த இவர், திரைப்பட நடன இயக்குனராக, இந்தி சினிமா, குறிப்பாக முகல்-இ-அசாம் (1960) மற்றும் *பக்கீசா* (1972) ஆகியவற்றிலும் பணியாற்றினார். 1957ஆம் ஆண்டு, இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்க நாடக அகாதமி கலைஞர்களுக்கான மிக உயர்ந்த விருதான, சங்கீத நாடக அகாதமி விருதினை வழங்கியது.

ஆரம்பகால வாழ்க்கை
-----------------

ஏறக்குறைய பத்து ஆண்டுகளாக தனது மாமா மற்றும் அயோத்தி நவாபின் அரசவை நடனக் கலைஞரான பண்டிட் பிந்தாடின் மகாராஜிடமிருந்து விரிவான பயிற்சி பெற்றார். இவர் பக்கவாத்தியம், தபலா மற்றும் இந்துஸ்தானி பாரம்பரிய குரல் இசை ஆகியவற்றையும் கற்றறிந்தார்.

தொழில்
------

பின்னர், இவர் மும்பைக்குச் சென்றார். அங்கு வளர்ந்து வரும் திரையுலகம் கதக்கை பரந்த பார்வையாளர்களிடம் கொண்டு செல்ல உதவியது. இவர், *மஹால்* (1949), *முகல்- இ-அசாம்* (1960), *சோதி சோதி பேடன்* (1965) மற்றும் *பக்கீசா* (1972) போன்றத் திரைப்படங்களில் நடனக் காட்சிகளின் நடனக் கலைக்காக பாராட்டப்பட்டார்.  கௌதம புத்தர், சந்திரவாலி மற்றும் பாரதிய கிசான் போன்ற இவரது பாலேக்கள் புகழ் பெற்றன. உத்தரபிரதேச அரசு லக்னோவில் தொடங்கிய கதக் கேந்திரத்தின் நிறுவனர் இயக்குநராகவும் இருந்தார்.

விருதுகள்
---------

இவர் வென்ற பல மதிப்புமிக்க விருதுகளில், குடியரசுத் தலைவர் விருது மற்றும் 1957 ஆம் ஆண்டு சங்கீத நாடக அகாதமி விருது போன்றவை குறிப்பிடத்தக்கது.

மரபு
----

செப்டம்பர் 2007 இல், லக்னோவில் இவரது பிறந்த நூற்றாண்டு விழாவைக் கொண்டாடுவதற்காக இரண்டு நாள் திருவிழா ஏற்பாடு செய்யப்பட்டது. இவரது மனைவி இரமா தேவி, இவரது சீடர்களான நளினி மற்றும் கமலினி ஆகியோரின் முன்னிலையில், இவரைப் பற்றிய ஒரு புத்தகமும் வெளியிடப்பட்டது. மேலும், இவர் நிறுவிய கதக் கேந்திரா நடன நிறுவனத்தின் மாணவர்கள், *மேக் மல்ஹார்* என்ற பாலேவை நடத்தினார்.

குறிப்புகள்
-----------

1. ↑
2. ↑  Filmography ஐ. எம். டி. பி இணையத்தளம்.
3. ↑  "SNA: List of Akademi Awardees". சங்கீத நாடக அகாதமி Official website. 31 March 2016 அன்று மூலம் பரணிடப்பட்டது.
4. ↑  "Double dose of dance for Lucknowites". *The Times of India*. 5 September 2007. Archived from the original on 1 பிப்ரவரி 2014.. பார்த்த நாள்: 28 May 2013.

வெளி இணைப்புகள்
---------------

* ஐ.எம்.டி.பி இணையத்தளத்தில் இலச்சு மகாராஜ்
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**டிராசிமீன் கோடு** (*Trasimene Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாக்கப்பட்ட ஒரு பாதுகாவல் அரண்கோடு. இத்தாலியப் போர்த்தொடரின் போது நேச நாட்டுப் படை முன்னேற்றத்தைத் தடை செய்ய உருவாக்கப்பட்ட அரண் கோடுகளுள் இதுவும் ஒன்று.

மோண்ட்டி கசீனோ மற்றும் அன்சியோ சண்டைகளில் கிடைத்த வெற்றியால், நேச நாட்டுப் படைகள் ஜூன் 4, 1944ல் ரோம் நகரைக் கைப்பற்றின. இதனால் மத்திய இத்தாலியில் நிறுத்தப்பட்டிருந்த ஜெர்மானிய 14வது மற்றும் 10வது ஆர்மிகள் வேகமாகப் பின்வாங்கி அடுத்த பலமான அரண் நிலையான காத்திக் கோட்டை அடைய முயன்றன. அவை காத்திக் கோட்டினை அடையும் முன் சுற்றி வளைத்து அழிக்க நேச நாட்டுப் படைத் தலைவர்கள் முயன்றனர். விரட்டி வரும் நேச நாட்டுப் படைகளைத் தாமதப்படுத்த இத்தாலிய போர்முனைக்கான முதன்மை ஜெர்மானியத் தளபதி ஆல்பர்ட் கெஸ்சல்ரிங் டிராசிமீன் கோட்டினை உருவாக்கத் திட்டமிட்டார். ஜூன் 4-16, 1944 காலகட்டத்தில் பின்வாங்கும் ஜெர்மானிய படைப்பிரிவுகள் கைகோர்த்து ஒருங்கிணைந்து இந்த அரண்கோட்டினை உருவாக்கின. மேற்கே திரேனியக் கடற்கரையில் தொடங்கி டிராசிமீன் ஏரி வழியாக கிழக்கே ஏட்ரியாட்டிக் கடல் வரை இக்கோடு நீண்டது. இதனைத் தாக்கிய நேச நாட்டுப் படைகள் ஜூலை முதல் வாரம் இதனை ஊடுருவின. ஆனால் அதற்குள் பெரும்பான்மையான ஜெர்மானியப் படைப்பிரிவுகள் ஒழுங்கான முறையில் காத்திக் அரண்கோட்டுக்குப் பின்வாங்கி விட்டன.

மேற்கோள்கள்
-----------

* Michael Carver, Baron Carver (2001). *The Imperial War Museum Book of the War in Italy 1943-1945*. London: Sidgwick & Jackson. ISBN 0-330-48230-0.
* Laurie, Clayton D. (Revision of 3 October 2003) [1994]. *Rome-Arno 1944*. U.S. Army Campaigns of WWII. Washington: United States Army Center of Military History. CMH Pub 72-20. பன்னாட்டுத் தரப்புத்தக எண்:9780160420856. Archived from the original on 20 ஏப்ரல் 2011.. பார்த்த நாள்: 21 மே 2011.
* Muhm, Gerhard. "German Tactics in the Italian Campaign". 2007-09-27 அன்று மூலம் பரணிடப்பட்டது. 2011-05-21 அன்று பார்க்கப்பட்டது.
**மைக்கேல் ஆட்ரியென்ஸ்சூன் டி ருய்ட்டர்** (24 மார்ச் 1607–29 ஏப்ரல் 1676) ஒரு டச்சு கப்பல் படை அட்மிரல் (admiral).[*தெளிவுபடுத்துக*] அவர் வரலாற்றில் மிக திறமையான அட்மிரல்களின் ஒருவராக விளங்கினார். 17 ஆம் நூற்றாண்டின் ஆங்கில-இடச்சு போர்களில் அவரது பங்கிற்காக அவர் மிகவும் புகழ் பெற்றவராக இருந்தார். அவர் ஆங்கிலேயர் மற்றும் பிரஞ்சுகாரர்களுக்கு எதிராக போராடி பல பெரிய வெற்றிகளை குவித்தார். மேட்வே போர் இவ்வெற்றிகளில் அதிகம் பேசப்பட்ட ஒன்று.

ஆரம்ப வாழ்க்கை
--------------

டி ருயெட்டர், 1607 ஆம் ஆண்டில், நெதர்லாந்தில் உள்ள விலிஸ்சிங்கென்னில் பிறந்தார், ஆட்ரியென் மைக்கேல்ஸ்சூன் மற்றும் ஆக்ஜே ஜான்சாட்சர் ஆகியோரின் மகனாகப் பிறந்தார். டி ருய்ட்டரின் ஆரம்ப வாழ்க்கை பற்றி அறிந்தவை விஷயங்கள் சில மட்டுமே. ஆனால் அவர் 11 வயதில் ஒரு மாலுமியாக இருந்தார். 1622 ஆம் ஆண்டில் ஸ்பேனிஷ்களுக்கு எதிராக டச்சு இராணுவத்தில் ஒரு மஸ்கடியராக அவர் போராடினார்.

போர்கள் மற்றும் மரணம்
---------------------

இரண்டாவது மற்றும் மூன்றாவது ஆங்கிலேய-இடச்சுப் போர்களில் மைக்கெல் டி ருய்ட்டர் நெதர்லாந்தின் நிலைமையை காப்பாற்றினார். இரண்டாவது போரில் முதலில்ஆங்கிலேயர்கள் வெற்றிகளைக் குவித்தாலும், இந்தப் போர் டச்சுக்காரர்களின் வெற்றியில் முடிந்தது. இதில் முக்கியப் பங்கு டி ருய்ட்டருக்கு உண்டு.

மூன்றாவது ஆங்கில-இடச்சுப் போரில் 1676 ஆம் ஆண்டில், ஸ்பெயினின் கடற்படை தளத்தில் மெஸ்ஸினா எழுச்சியை அடக்குவதற்கு உதவியதுடன் ஸ்ட்ராம்போலி போர் மற்றும் அகஸ்டா போர் ஆகியவற்றில் பிரெஞ்சு கடற்படைக்கு எதிராக போராடினார். அங்கு அவர் பீரங்கிகளால் தாக்கப்பட்டு மரணமடைந்தார்.16 மார்ச் 1677 இல், டி ருய்ட்டருக்கு ஒரு விரிவான அரசு இறுதிச் சடங்கு வழங்கப்பட்டது. அவருடைய உடல் நியாவெ கெர்கில் (புதிய சர்ச்) ஆம்ஸ்டர்டாமில் புதைக்கப்பட்டது.
**மைக்கால் மலைகள்** (*Maikal Hills*) என்பது இந்தியாவின் சத்தீசுகர் மாநிலத்தில் உள்ள மலைத்தொடர் ஆகும். சத்தீசுகரின் கவார்தா மாவட்டத்திலுள்ள சாத்புரா-வின் கிழக்கு பகுதியில் மைக்கால் உள்ளது. இதன் உயரம் கடல் மட்டத்திலிருந்து 340 மீ முதல் 941 மீ வரை இருக்கும். அமைதி மற்றும் அழகான சூழ்நிலையால் இது மாநிலத்தின் மிகவும் அழகான இடம் ஆகும். மிக அடர்த்தியான காடுகள் மற்றும் குறைவான மக்கள் தொகை கொண்டதால் இங்கு பல்வேறு சிற்றோடைகள் மற்றும் ஆறுகள் தோன்றுகின்றன, அதில் குறிப்பிடத்தக்கது நர்மதை மற்றும் வைகங்கையின் கிளைநதிகள் ஆகும். இந்த மலைகளில் இரண்டு மலைவாழ் மக்கள் வாழ்கின்றனர் அவர்கள் பைகர்கள் மற்றும் கோண்டுகள் ஆவர். இந்த மலைத்தொடரில் பல அரிய வகையான தாவரங்கள் மற்றும் விலங்குகங்ள் இருக்கின்றன.

புவியியல்
---------

மைக்கால்கள் என்பன மத்திய இந்தியாவின் மலைப் பகுதிகள் ஆகும். இந்த மலைத்தொடர் சத்தீசுகர் மாநிலத்தின் அகலமான நிலவமைப்பு வகைகளில் ஒன்றாகும். இதன் நிலவமைப்பு ஐநூறு கிலோமீட்டர் தூரம் வரை நீண்டு இருக்கின்றது. இதன் ஒரு பக்கத்தில் அச்சனக்மர் வனவிலங்கு சரணாலயம் அமைந்துள்ளது. மற்றொரு பக்கத்தில் மேல்காத் புலிகள் பாதுகாப்பு சரணாலயம் அமைந்துள்ளது.

இயற்கை பாதுகாப்பு மையங்கள்
--------------------------

கன்கா தேசியப் பூங்கா மற்றும் மத்தியப் பிரதேசத்தின் மாண்ட்லா மற்றும் பாலாகாட் மாவட்டத்தில் ஒரு புலிகள் பாதுகாப்பு சரணாலயம் சாத்புரா மலைகளில் அமைந்துள்ளது. இங்கு புலிகள் மட்டும் பாதுகாக்கப்படுவதில்லை, பாரசிங்கா என்ற அழிந்து வரும் சதுப்புநில மான் இனத்திற்கு ஒரே புகலிடமாகவும் இருக்கின்றது.

நிலவியல்
--------

பாக்சைட்டு மற்றும் அலுமினியத் தாதுக்கள் இந்த மலைகளில் இருப்பதாக கருதப்படுகிறது.

புகைப்படத்தொகுப்பு
------------------

|  |
| --- |
| * மைகால் மலைகளின் தாதுக்கள் மைகால் மலைகளின் தாதுக்கள்
* மைகால் மலைகளின் தாவரங்கள்மைகால் மலைகளின் தாவரங்கள்
* கபிர்தம் மாவட்டத்தின் தாவரங்கள்கபிர்தம் மாவட்டத்தின் தாவரங்கள்
 |

மேற்கோள்கள்
-----------

1. ↑  Maikal Hill Range in India
2. ↑  "Maikal Range". 2011-06-04 அன்று மூலம் பரணிடப்பட்டது. 2017-08-14 அன்று பார்க்கப்பட்டது.
3. ↑  "Kanha National Park". 2016-04-19 அன்று மூலம் பரணிடப்பட்டது. 2017-08-14 அன்று பார்க்கப்பட்டது.
துர்பின் (தாரா) மலையிலிருந்து தியோலோ மற்றும் காளிம்பொங்கைப் பார்க்கும் காட்சி.
**துர்பின் மலை** (*Durpin Hill*)(உள்ளூர் மொழியில் தாரா) என்பது காளிம்பொங்கில் உள்ள இரண்டு மலைகளில் ஒன்றாகும் (மற்றொன்று தியோலோ மலை). இந்த இரண்டு மலைகளும் முகடு ஒன்று மூலம் இணைக்கப்பட்டுள்ளது. இந்த முகட்டில் காளிம்பொங் நகரம் அமைந்துள்ளது. தாரா கடல்மட்டத்திலிருந்து சுமார் 1,372 மீட்டர் (4,501 அடி) உயரத்தில் நகரத்தின் தென்மேற்கே அமைந்துள்ளது. காளிம்பொங் நகரம், மேற்கு சிக்கிமின் பனி மூடிய இமயமலைத் தொடர்கள், டீஸ்டா ஆறு மற்றும் பள்ளத்தாக்குகள் மற்றும் தொலைவில் உள்ள செலப் லா கணவாய் ஆகியவற்றைக் கண்டு களிக்கும் வகையில் இந்த மலை அமைந்துள்ளது. மலை உச்சிக்குச் சற்று தள்ளி குழிப்பந்தாட்ட மைதானம் ஒன்றும் உள்ளது.

மலையின் மேல் தலாய் லாமாவால் 1976-ல் புனிதப்படுத்தப்பட்ட ஜாங் தோக் பால்ரி மடாலயம் உள்ளது. இந்த மடாலயம் இதன் நினைவுச்சின்னத்தில் காங்யூரின் 108 தொகுதிகளையும், சீனப் படையெடுப்பிற்குப் பிறகு திபெத்திலிருந்து கொண்டுவரப்பட்ட பிற புனித நூல்கள் மற்றும் சுருள்களையும் கொண்டுள்ளது.

பன்னாட்டு எல்லை அருகியில் இருப்பதால் துர்பின் மலையில் இந்தியத் தரைப்படை முக்கிய தளம் ஒன்றை அமைத்துள்ளது. மடத்தின் அருகே, இந்திய தரைப்படையின் உலங்கு வானூர்தி இறங்கு தளம் கட்டப்பட்டுள்ளது.

மேலும் காண்க
------------

* காளிம்பொங்
* தியோலோ மலை
* ரெல்லி ஆறு

மேற்கோள்கள்
-----------

1. ↑  "Durpin Dara" (ஆங்கிலம்). 2022-02-17 அன்று பார்க்கப்பட்டது.
2. ↑  "Durpin Dara hill, Kalimpong". *www.holidify.com*. 2022-02-17 அன்று பார்க்கப்பட்டது.
**கங்கோலிகாட்** (*Gangolihat*) என்பது இந்தியாவின் உத்தராகண்டம் மாநிலத்தின் [[பிதௌரகட் மாவட்டம்|பிதௌரகட் மாவட்டத்திலுள்ள ஒரு சிறிய இமயமலை மலை நகரமாகும். இது மாவட்டத்தின் வட்டமாகவும் ,துணைப் பிரதேச தலைமையகமாகவும் இருக்கிறது. இங்கு அமைந்துள்ள காளி தேவியின் கோயில் காளிகாவின் சக்தி பீடங்களுக்கு பெயர் பெற்றது. இங்கிருந்து 12 கி.மீ. தொலைவில் அமைந்துள்ள படால் புவனேசுவர் குகைகள் முக்கிய சுற்றுலா தலமாகும். 3 முதல் 4 கி.மீ அருகிலுள்ள தசைதால் என்ற இடத்தில் அமைந்துள்ள ஒரு சிறிய ஏரியும், சௌகோரி மற்றும் பெரிநாக் போன்ற இடங்களின் மலை வாழிடங்களான பஞ்சசூலி சிகரங்களும், நந்தா தேவி சிகரங்களும் இங்கிருந்து காணலாம்

நிலவியல்
--------

கங்கோலிகாட் 29.48 ° வடக்கிலும் 80.05 ° கிழக்கிலும் அமைந்துள்ளது.  இது சராசரியாக 1,760 மீட்டர் (5,773 அடி) உயரத்தில் உள்ளது. பிதௌரகட்டிலிருந்து 78 கி.மீ. தொலைவில் பிரதான நகரம் ஒரு மலையுச்சியில் உள்ளது. இப்பகுதி சரயு, இராம்கங்கா ஆகிய இரண்டு ஆறுகளால் சூழப்பட்டுள்ளது. இது பிராந்தியத்தின் அடிவாரத்தில் காட்டில் சந்திக்கிறது. இந்த இரண்டு நதிகளும் வலிமைமிக்க இமயமலையின் தோள்களில் ஒரு மாலையைப் போல ஆக்குகின்றன. இந்த இரண்டு ஆறுகளும் கங்கை (உள்ளூர் பேச்சுவழக்கில் நதி) + அவாலி (கார்லண்ட்) என்ற பகுதிக்கு கங்காவளியை உருவாக்குகின்றன. இது பின்னர் கங்கோலியாக மாறியது. இப்பகுதி கடந்த காலங்களில் உள்ளூர் மக்களுக்கான முக்கிய சந்தைகள் / சேகரிக்கும் இடமாக இருந்துள்ளது. இது கங்கோலிகாட்டின் பெயரை உருவாக்கியது.

ஆர்வமுள்ள இடங்கள்
-----------------

 கங்கோலிகாட்டிலிருந்து தெரியும் மலைகளின் காட்சி
கங்கோலிகாட் பல பழங்கால கோயில்கள் மற்றும் குகைகளின் தளமாகும், இதில் கிழக்கில் காளிகா, வடக்கே அம்பிகா தேவால், மேற்கில் சாமுண்டா கோயில், வைஷ்ணவி கோயில் ஆகிய கோயில்கள் இருக்கின்றன. வைணவி தேவி கோயிலிருந்து இமயமலையை தெளிவாகக் காண முடியும். இந்த கோயில் இந்து புனித புத்தகங்களில் எழுதப்பட்ட 'சைல பர்வதம்' என்று அழைக்கப்படும் ஒரு மலையில் அமைந்துள்ளது.

குறிப்புகள்
-----------

1. ↑  Falling Rain Genomics, Inc - Gangolihat
*பேல் தாள்களின்* அட்டைப்படம் 
**பேல் மறை குறியீடுகள்** (அல்லது ***பேல் தாள்கள்*** ) என்பது மூன்று மறைக்குறியீடுகளின் தொகுப்பாகும், அவை தங்கம், வெள்ளி நகைகள் கொண்ட புதையல் பற்றிய தகவல்களைக் கொண்டவை. இந்த புதையல்களின் மதிப்பு 2018 சனவரியில் 43 மில்லியன் அமெரிக்க டாலருக்கும் அதிகமாக இருக்கும் எனக் கூறப்படுகிறது. இது மூன்று மறைக்குறியீடுகளை உள்ளடக்கியது, முதல் மறைக்குறியீடு (தீர்வு காணப்பாடதது) புதையல் இருப்பிடத்தையும், இரண்டாவது (தீர்வு காணப்பட்டது) மறைக்குறியீட்டில் புதையலிலின் உள்ளடக்கத்தையும், மூன்றாவது (தீர்வு காணப்படாதது) இந்த புதையலுக்கு உரிமையுடையவர்களின் பெயர்களையும் உள்ளடக்கியது. 

மூன்று மறை குறியீடுகளின் கதையானது 1885 களில் வர்ஜீனியாவின் பெட்ஃபோர்ட் கவுண்டியில் ஒரு ரகசிய இடத்தில் தாமஸ் ஜே. பேல் என்ற மனிதரால் புதைக்கப்பட்ட புதையலை விவரிக்கும் ஒரு துண்டுப்பிரசுரத்திலிருந்து உருவானது. தாமஸ் பேல் என்பவர் லின்ச்பெர்க் நகரத்தில் விடுதி நடத்திவரந்த தனது நன்பரான ராபர்ட் மோரிஸ் என்பவரிடம் ஒரு இரும்புப் பெட்டியை (மறைகுறி செய்திகளை கொண்ட) மீண்டும் வந்து வாங்கிக்கொள்வதாக சொல்லி கொடுத்துவிட்டு சென்றார். ஆனால் சென்றவர் மீண்டும் வரவே இல்லை. கதையின்படி, விடுதிக்காரர் 23 ஆண்டுகள் கழித்து பெட்டியைத் திறந்து பார்த்தார். அதில் இருந்த சங்கேத மொழியை புரிந்து கொள்ள இயலாதவராக மோரிசு இருந்தார். பின்னர்  பல தசாப்தங்களுக்குப் பிறகு இந்த மூன்று மறைக்குறியீடுகளை மோரிஸ் இறப்பதற்கு முன்பு அவரது நண்பருக்கு கொடுத்தார். நண்பர் தனது வாழ்க்கையின் அடுத்த இருபது ஆண்டுகளை அந்த சங்கேத செய்திகளை அறிந்து கொள்ள முயன்றார். இதில் இரண்டாவது தாளில் உள்ள குறியீடுகளை மட்டுமே அவரால் படித்தறிய முடிந்தது. அதில் புதையலில் என்னென்ன இருக்கின்றது என்பது அதன்மூலமாக அறிய முடிந்தது. ஆனால் புதையல் இருக்கும் இடம்குறித்தோ அல்லது பிற விவரங்களையோ அவரால் படித்தறிய முடியவில்லை. பின்னர் பேல் காகிதங்களை அவர் ஜேம்ஸ் வாட் என்ற என்பவரிடம் ஒப்படைத்தார். ஜேம்ஸ் அந்த மூன்று மறைக்குறியீடுகளையும் ஒரு துண்டுப்பிரசுரமாக வெளியிட்டார், இது 1880 களில் விற்பனைக்கு வெளி வந்தது. 

துண்டுப்பிரசுரம் வெளியானதிலிருந்து, மீதமுள்ள இரண்டு மறைக்குறியீடுகளை படித்தறியவும், புதையலைக் கண்டுபிடிப்பதற்கும் பல முயற்சிகள் மேற்கொள்ளப்பட்டன, ஆனால் எல்லா முயற்சிகளும் தோல்வியடைந்தன.  

புதையல் தொடர்பான ஒவ்வொரு விசயமும் பொய் என்று சிலர் வாதிடுகின்றனர். என்றாலும் இதை நம்புரவோர் பலரும் உள்ளனர்.

மேற்கோள்கள்
-----------

1. 1 2  Nickell, Joe (July 1982). "Discovered: The secret of Beale's treasure". *The Virginia Magazine of History and Biography* **90** (3): 310–324. .
2. ↑  Dunin, Elonka (2003-12-08). "Famous Unsolved Codes and Ciphers". 23 April 2007 அன்று மூலம் பரணிடப்பட்டது. 2007-04-14 அன்று பார்க்கப்பட்டது.
**சர் மாய்ஜ்தியா** *(Char Maijdia)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணாநகர் உட்கோட்டத்தில் உள்ள நபாத்விப் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சமவெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .
23.21° வடக்கு 88.22° கிழக்கு என்ற அடையாள ஆள்கூறுகளில் சர் மாய்ஜ்தியா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  சர் மாய்ஜ்தியா நகரத்தின் மொத்த மக்கள் தொகை 5,003 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 79 சதவீதத்தினர் கல்வியறிவு பெற்றவர்களாகவும் பெண்களில் 61 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
துர்வாச மலை
**துர்வாச மலை** அல்லது **சிவதுர்வாச மலை** என்பது தமிழ்நாட்டின், கிருஷ்ணகிரி மாவட்டம், இராயக்கோட்டையில் அமைந்துள்ள ஒரு மலையாகும். இம்மலை கடல் மட்டத்தில் இருந்து 1500 அடி உயரமுடையதாக உள்ளது. இந்த மலையிலும் அடிவாரத்திலும் கோட்டைகள் அமைக்கப்பட்டுள்ளன.

  

இந்த மலையில் உள்ள குகையில் கிருதயுகத்திலிருந்து துா்வாச முனிவா் தவம் புாிவதாக நம்பப்படுகிறது. குகைக்கு வெளியே படிக்கட்டுகள் அமைக்கப்பட்டுள்ள உயரமான பாறைக் கல்லால் ஆன அகல்விளக்கு உள்ளது. இக்குகையில் பெளா்ணமி தோறும் சிறப்புப் புசை மற்றும் பஜனை பக்தா்களால் நடத்தப்படுகிறது. சூளகிாி நெடுஞ்சாலையில் உள்ள மகளிா் மேல்நிலைப் பள்ளிக்கு எதிரே அருள்மிகு சோமநாதேஸ்வரா் ஆலயம் உள்ளது. இவ்வாலய மகாமண்டபத்தில் உள்ள உத்திர தூணில் துா்வாச மாமுனிவா் சாஸ்டாங்மாக இறைவனை வணங்குவது போல சித்தாிக்கப்பட்டுள்ளது. சிவாலய வளாகத்தில் வடகிழக்குப் பகுதியில் துா்வாச முனிவருக்கு தனி ஆலயம் கட்டப்பட்டுள்ளது. அங்கு கருவறை மூலவராகவும் உற்சவராகவும் துா்வாசா் வீற்றிருந்து அருள்புாிகிறாா். ஆனால் இம்மலை சிவதுா்வாசா் மலை எனப் போற்றப்படுகிறது.

இவ்வூரில் சுற்றி உள்ள கிராமங்கிள் வாழும் மக்கள் துா்வாசன். துா்வாசி எனப் பெயா் வைத்துகொண்டு தங்களுக்கும் துா்வாசர்க்கும் உள்ள தொடா்பையும் இம்மலைக்கும் முனிவா்க்கும் உள்ள உறவையும் பாதுகாத்து வருகிறாா்கள். இவ்வூர் மலைக்கு ஏறிச்செல்லும் நடைபாதையில் காட்சிதரும் பாதச் சுவடுகளை துா்வாச முனிவாின் பாதச் சுவடுகளாக நம்பி மக்கள் வழிபடுகின்றனா். மேலும் இந்த மலைப் பாதையில் காமதேனுவின் கால் சுவடும் பொறிக்கப்பட்டுள்ளதாக மக்கள் நம்புகின்றனர்.

மேற்கோள்கள்
-----------

1. ↑  தகடூர் வரலாறும் பண்பாடும், இரா.இராமகிருட்டிணன்.
**கசவநல்லாத்தூர் ஏகாத்தம்மன் கோயில்** தமிழ்நாட்டில் திருவள்ளூர் மாவட்டம், கசவநல்லாத்தூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஏகாத்தம்மன் சன்னதியும், விநாயகர், முருகர், வள்ளி, தெய்வானை, பவானியம்மன், நாகாத்தம்மன், துர்க்கையம்மன், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இலண்டன் சாற்றுரை** (*London Declaration*) 1949இல் பொதுநலவாய பிரதமர்களின் மாநாட்டில் வெளியிடப்பட்டது. இந்தியா விடுதலை பெற்று குடியாட்சி அரசமைப்பை தழுவியபோதும் பொதுநலவாய நாடுகள் அமைப்பில் தொடர்வது குறித்தான பிரச்சினைகளுக்குத் தீர்வாக இந்த சாற்றுரை வெளியிடப்பட்டது. ஏப்ரல் 28, 1949இல் இலண்டனில் வெளியிடப்பட்ட இந்த சாற்றுரை புதிய பொதுநலவாயத்திற்கு வித்திட்டது. இந்தச் சாற்றுரையில் இரண்டு முதன்மையான முன்னொதுக்கங்கள் இருந்தன: இது மேலாட்சி அரசு முறைகளில் இல்லாத உறுப்பினர்களை சேர்க்கவும் தக்க வைக்கவும் வகை செய்தது; இதனால் குடியரசுகளையும் தனிப்பட்ட முடியாட்சிகளையும் சேர்த்துக் கொள்ள முடிந்தது. மேலும் இம்மாற்றத்தை வெளிப்படுத்தும் வண்ணம் பிரித்தானிய காமன்வெல்த் என்றிருந்த பெயர் *காமன்வெல்த் ஆஃப் நேசன்சு* என மாற்றப்பட்டது. இச்சாற்றுரை அரசர் ஆறாம் சார்ச்சை பொதுநலவாயத்தின் தலைவராக ஏற்றுக் கொண்டது. அவரது மறைவிற்குப் பின்னர் பொதுநலவாயத் தலைவர்கள் அரசி எலிசபெத் II இப்பொறுப்பை ஏற்க அங்கீகரித்தனர்.

மேற்சான்றுகள்
-------------

1. ↑  de Smith, S.A. (July 1949). "The London Declaration of the Commonwealth Prime Ministers, April 28, 1949". *The Modern Law Review* **12** (3): 351–354. doi:10.1111/j.1468-2230.1949.tb00131.x.
2. ↑  Marshall, Peter (April 1999). "Shaping the 'New Commonwealth', 1949". *The Round Table* **88** (350): 185–197. doi:10.1080/003585399108108.
3. ↑  "The London Declaration" (PDF). The Commonwealth. 26 April 1949. 27 செப்டம்பர் 2012 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 25 July 2014 அன்று பார்க்கப்பட்டது.
4. ↑  The Modern Commonwealth
**பகுரைன் அஞ்சல் துறை** *(Bahrain Post)* அந்நாட்டில் அஞ்சல் சேவையில் ஈடுபட்டுள்ள ஒர் அரசாங்க நிறுவனம் ஆகும். பகுரைன் போக்குவரத்து அமைச்சகத்தின் ஒரு பகுதியாக பகுரைன் அஞ்சல் துறை செயல்படுகிறது.

வரலாறு
------

மனாமா அஞ்சல் நிலையம்.
பகுரைன் அஞ்சல் துறை அமைப்பு முதன் முதலில் மனாமா அஞ்சல் அலுவலகம் நிறுவப்பட்டு 1884 ஆம் ஆண்டு தொடங்கியது. பின்னர் இருபதாம் நூற்றாண்டில் இத்துறை அதிரடியாக விரிவாக்கப்பட்டது. இரண்டாவது தபால் அலுவலகம் 1946 ஆம் ஆண்டு, முகர்ரக் தீவில் கட்டப்பட்டது. மூன்றாவது தபால் அலுவலகம் அவாலி என்ற புலம்பெயர்ந்த மக்கள் வாழ்ந்த நகரத்தில், பகுரைன் பெட்ரோலிய நிறுவனத்தால் அமைக்கப்பட்டு அமைக்கப்பட்டது. 

1971 ல் சுதந்திரம் பிரகடனம் செய்யப்பட்ட பின்னர், பகுரைன் 1973 டிசம்பரில்  அனைத்துலக அஞ்சல் ஒன்றியத்தில் இணைந்தது. பகுரைன் அஞ்சல் பின்னர் மே 1986 இல் அரபு தபால் ஒன்றியத்தில் சேர்ந்தது.

மேற்கோள்கள்
-----------

1. 1 2  "Bahrain Post". Ministry of Transportation. July 6, 2011 அன்று மூலம் பரணிடப்பட்டது. 28 May 2015 அன்று பார்க்கப்பட்டது.

புற இணைப்புகள்
--------------

* Customs procedures at Muharraq Post Office. பரணிடப்பட்டது 2017-01-06 at the வந்தவழி இயந்திரம்
**நான்கு தாள முறை** அல்லது **சௌதல்** அல்லது **சவ்தல்**, இந்துஸ்தானி பாரம்பரிய இசையில் "தால் "/"தாள" என்றெல்லாம் அழைக்கப்பட்டாலும் இவை, வட இந்தியாவின் போஜ்புரி பிராந்தியத்தின் நாட்டுப்புறப் பாடலின் ஒரு இசை வடிவமாகும் , இது பக்வா அல்லது ஹோலி பண்டிகையின் போது பாடப்படுகிறது.

நான்கு தாள பாடல் முறையில் , பாடகர்கள் இரண்டு வரிசையில் அரைவட்ட முறையில் ஒருவரையொருவர் எதிர்கொண்டு, ஒரு முனையில் "டோலக் மத்தள இசைக்கருவியுடனும் , மறுமுனையில் பாடல் வரிகளை எதிரொலியாகவும் பாடுகிறார்கள். இந்த பாடலிசைகள்  ஒப்பீட்டளவில் எளிமையானவை என்றாலும், பாடல் பலவிதமான தாளம் மட்டும் சுதியில் அடங்கிய நிலையிலும், உச்சகட்ட நிலையிலும் என மாறி மாறி இசைக்கப்பட்டு பார்வையாளர்களுக்கு அவர்கள் மனநிலைமையை அதற்கேற்ப மாற்றும் திறன் கொண்டதாகும். பொதுவாக இவை இசைக்கலைஞர்களால் பார்வையாளர்களுக்காகப் பாடப்படாமல், தங்கள் சொந்த மகிழ்ச்சிக்காகவே பெரும்பாலும்  பாடப்படுகிறது. "சௌதால்" அல்லது '''நான்கு தாள முறை''' என்பது இசைப்பாடல் வடிவத்திற்கான பொதுவான சொல்லாகும், இது முறையான தாளம், உள்ளரா லெஜ் பைஸ்வரா தமார் , கபீர் ஜோகிரா போன்ற பல்வேறு துணை வகைகள் அடங்கியுள்ளன. போஜ்புரி பிராந்தியத்தின் பல்வேறு பகுதிகளில்  இன்றும் இம்முறையில் நிகழ்ச்சிகள் நிகழ்த்தப்பட்டாலும் அவை பெருமளவில் இல்லை என்பதே நிதர்சனம்.

1838-1917 ஆம் ஆண்டில், கரீபியன் (முதன்மையாக டிரினிடாட் மற்றும் டொபாகோ, கயானா மற்றும் சுரினாம் ), பிஜி, ஜமைக்கா, மொரிஷியஸ் மற்றும் தென்னாப்பிரிக்காவிற்கு இந்திய ஒப்பந்தத் தொழிலாளர்களால் கடத்தப்பட்ட போஜ்புரி நாட்டுப்புற இசை வகைகளில் இதுவும்  ஒன்றாகும். டிரினிடாட் மற்றும் கயானாவில் போஜ்புரி மொழியின் வீழ்ச்சி இருந்தபோதிலும், இசைத்தளத்தில் இந்த வகை பாடல் முறைகள் அது தீவிரமாக வளர்ந்துள்ளது.

மேற்கோள்கள்
-----------

* மானுவல், பீட்டர் (2009). "நாடுகடந்த சௌதல்: போஜ்புரி நாட்டுப்புற பாடல் வட இந்தியாவிலிருந்து கரீபியன், பிஜி மற்றும் அதற்கு அப்பால்." ஆசிய இசை 40/2: 1-32
* மானுவல், பீட்டர் (2010). "டஸ்ஸா தண்டர்: ஃபோக் மியூசிக் ஃப்ரம் இந்தியா டு தி கரீபியன்." ஆவணப்பட வீடியோ.
* சசெனரைன், ரூடி, தொகுப்பாளர் (2009). "சௌதல் ரங் பஹார்: இந்தியா மற்றும் கரீபியனில் இருந்து சௌதல் பாடல்களின் கருவூலம்." குயின்ஸ், நியூயார்க்: ராஜகுமாரி மையம்.
பேடர்நாசுடர் சதுரம். படத்தின் வலதுபுறம் உள்ளக் கட்டிடம்.
**இலண்டன் பங்குச் சந்தை** ஐக்கிய இராச்சியத்தின் தலைநகரம் இலண்டனில் அமைந்துள்ள பங்குச் சந்தையாகும். 1801ஆம் ஆண்டு நிறுவப்பட்ட இந்தப் பங்குச் சந்தை பிரித்தானிய நிறுவனங்களின் பங்குகளைத் தவிர உலகத்தின் பல பகுதிகளில் உள்ள நிறுவனங்களின் பங்குகளை வர்த்தகம் செய்யும் வசதிகொண்டு உலகத்தின் மிகப்பெரிய பங்குச் சந்தைகளில் ஒன்றாகத் திகழ்கிறது. இதன் நிர்வாகத்தை *இலண்டன் பங்குச் சந்தை குழுமம்* மேற்கொள்கிறது. அதனுடைய சந்தைக் குறியீடு **LSE**.

கட்டமைப்பு
----------

இலண்டன் பங்குச் சந்தையில் நான்கு முதன்மைப் பகுதிகள் உள்ளன:

*பங்குச் சந்தை* - உலகின் பல பகுதிகளிலிருந்தும் நிறுவனங்கள் தங்கள் முதலை எழுப்பிட உதவுகிறது. இங்கு நான்கு அடிப்படை சந்தைகள் உள்ளன; பிரதான சந்தை, மாற்று முதலீடு சந்தை (AIM), தொழில்முறை பத்திரச் சந்தை (PSM) மற்றும் சிறப்பு நிதி சந்தை(SFM).

*பங்கு மாற்றுச் சேவைகள்* - துடிப்பான பங்கு மாற்றுச் சந்தை:பிரித்தானிய மற்றும் பன்னாட்டு நிறுவனங்களின் பங்குகள்,கடன் பத்திரங்கள், வரவுகள், சந்தை வணிக நிதியங்கள்(ETFs),சந்தை வணிக பொருட்கள்(ETCs) போன்ற நிதி ஆவணங்கள்,வைப்பு பற்றுக்கள்(depositary receipts) ஆகியவற்றில் வணிகம் நடைபெறுகிறது.

*தகவல் சேவைகள்* - இலண்டன் பங்குச் சந்தை நிகழ்நேர விலைகள், நெய்திகள் மற்றும் பிற நிதியச் செய்திகளை உலகெங்கும் உள்ள நிதியாளர் சமூகத்தின் பயன்பாட்டிற்காக வெளியிடுகிறது.

*வழிப்பங்குகள் (Derivatives)* - 2003இல் நிறுவப்பட்ட இலண்டன் பங்குச் சந்தையின் EDX பிரிவு பங்குகளை அடிப்படையாகக் கொண்ட வழிப்பங்குகளின் வணிகத்தில் இச்சந்தை முன்னணி வகிக்கிறது. இதன் மூலம் நேரடி பணம் புழங்கும் பங்குச்சந்தையையும் வழிப்பங்கு சந்தையையும் அண்மிக்க வைத்துள்ளது.

வேலைநேரம்
---------

வழக்கமாக சனி,ஞாயிறு மற்றும் பங்குச்சந்தையால் முன்னரே அறிவிக்கப்பட்ட விடுமுறை நாட்களைத் தவிர்த்து காலை 08:00 முதல் மாலை 16:30 வரை வணிகம் நடைபெறுகிறது. 

* இலண்டன் பங்குச் சந்தையில் பட்டியலிடப்பட்டுள்ள நிறுவனங்கள் 2,899.

மேற்கோள்கள்
-----------

1. ↑  Market Hours, London Stock Exchange via Wikinvest
2. ↑  "List of Companies". londonstockexchange.com.

மேல் விவரங்களுக்கு
------------------

* Michie, R. C. (1999). *The London Stock Exchange: A History*. Oxford: Oxford University Press. பன்னாட்டுத் தரப்புத்தக எண்:0198295081. .

வெளியிணைப்புகள்
---------------

விக்கிமீடியா பொதுவகத்தில்,  
 ***London Stock Exchange***   
என்பதின் ஊடகங்கள் உள்ளன. 

* London Stock Exchange website
* The LSE EuroSETS
* European Value Report பரணிடப்பட்டது 2011-07-14 at the வந்தவழி இயந்திரம்
* "European Market Monitor: Down and Out Sans MTF Price Discovery in London." Despite a September 8 service outage, the LSE continues dominance setting prices for its listed securities. Global Investment Technology, Sept. 29, 2008
**தஞ்சை வேதநாயக சாஸ்திரி** (1774 - 1864) தமிழகத்துப் புலவரும் கவிஞரும் ஆவார். வித்தகக் கவிஞர், விவிலிய அறிஞர், ஞானதீபக் கவிராயர் என்று புகழாரம் சூட்டப்பெற்ற தமிழறிஞர்.

வாழ்க்கைச் சுருக்கம்
--------------------

வேதநாயக சாத்திரியார் தமிழ்நாடு திருநெல்வேலியில் பிறந்தார். தந்தையார் பெயர் தேவசகாயம். தாயாரின் பெயர் ஞானப்பூ அம்மையார். தஞ்சை தரங்கம்பாடிக் கல்லூரியில் படித்தார். தஞ்சையில் அப்போது கிறித்தவ மத போதகராக இருந்த சுவார்ட்ஸ் பாதிரியார் என்பவரின் மாணாக்கரில் ஒருவராக இருந்தார். தஞ்சை வேதக் கல்லூரியில் தலைமைப் பொறுப்பை வகித்த பெருமை வேதநாயக சாஸ்திரியாருக்கு உண்டு. இவர் இறையியல், வானியல், உடலியல், சமூகவியல் என்ற பல்வேறு அறிவுத்துறைகளில் கற்றுத்துறை போகிய அறிஞராகத் திகழ்ந்தார். தஞ்சையை ஆண்ட சரபோசி மன்னருக்கு உற்ற நண்பராக விளங்கினார்.

பெத்தலகேம் குறவஞ்சி
-------------------

இவரது 25ம் வயதில் இவர் இயற்றிய "பெத்தலகேம் குறவஞ்சி" என்னும் அவருடைய நாடகம் சென்னை வேப்பேரி கிறித்துவ சபையில் அரங்கேற்றம் பெற்றது. ஞானதீபக் கவிராயர் என்னும் சிறப்பினை அந்த நாடகம் பெற்றுத்தந்தது.

இயற்றிய நூல்கள்
---------------

### நாடகங்கள்

* *பெத்தலகேம் குறவஞ்சி*
* *சென்னப் பட்டணப் பிரவேசம்* (குறுநாடகம்)
* *ஞானத்தச்சன்* (நாடக நூல்)

### தெய்வப் பனுவல்கள்

* *வண்ணசமுத்திரம்*
* *அறிவானந்தம்*
* *ஆதியானந்தம்*
* *பேரின்பக் காதல்*
* *ஆரணாதிந்தம்*
* *தியானப் புலம்பல்*
* *ஞானக் கும்மி*
* *பராபரன் மாலை*
* *ஞானவுலா*
* *ஆரணாதிந்தம்*
***சீன எழுத்தாளர் லூ சுன் சிறுகதைகள்*** என்பது நவீன சீன இலக்கியத்தின் பிதா என்று போற்றப்படும் லூ சுன் 1924 முதல் 1926 வரை எழுதிய சிறுகதைகளின் தொகுப்பு ஆகும். இத்தொகுப்பை இலங்கை எழுத்தாளர் கே. கணேஷ் தமிழாக்கம் செய்துள்ளார்.

உள்ளடக்கம்
----------

இந்த நூல் லூ சுன் பிப்ரவரி 1924 ஆம் ஆண்டு முதல் அக்டோபர் 1926 ஆம் ஆண்டு வரை உள்ள காலகட்டங்களில் எழுதிய ஒன்பது வெவ்வேறு சிறுகதைகளின் தொகுப்பு ஆகும். சீன மொழியில் எழுதப்பட்ட இப்படைப்புகளை மூலக்கதையின் உணர்வுகள் அப்படியே வாசிப்பவர்களை சென்றடையும் வண்ணம் இலங்கையின் சிறந்த தமிழ்க் கவிஞரும் இலக்கிய ஆசிரியருமான கே. கணேஷ் அவர்கள் தமிழாக்கம் செய்துள்ளார்.

[லூ சுன்] சிறுகதைகள் முழுவதும் சீன மக்களின் வாழ்வியலும், நம்பிக்கைகளும், அவர்களின் கொண்டாட்டங்களும், சொல்ல இயலா துயரங்களும், பெண்களின் நிலை, சமகால மற்றும் கடந்த கால சமூக சீர்திருத்த சிந்தனைகள் நிறைந்து கிடக்கின்றன. அத்துடன் சீனத்து மக்களின் பலத்தையும் பலவீனங்களையும் தனக்கே உரிய கலை நயத்துடன் இக்கதைகளில் சொல்லி இருக்கிறார் லூ சுன். சிறுகதைகள் முழுவதும் அம்மண்ணில் நிலவும் சமூகச் சூழல், மக்கள் வாழ்க்கை அவர்களின் எண்ண ஓட்டங்களையும் மிக நுட்பமாக விளக்கிச் செல்கிறார். மேல் தட்டு மக்களின் வாழ்க்கையையும் மட்டுமின்றி கீழ்த்தட்டு மக்களின் வாழ்வையும் அவற்றில் நிறைந்துள்ள வலிகளையும் சந்தோசங்களையும் பதிவு செய்கிறார். மக்களின் வாழ்வையும் தாண்டி அங்கு நிலம் பருவ நிலை, வாழும் மற்ற உயிரினங்கள், இயற்கை என அத்தனையும் தனது எழுத்தில் கண் முன்னே கொண்டு வந்து நிறுத்துகிறார். ஒவ்வொரு கதையிலும் தனது கருத்துகளை மட்டும் பதிந்து விட்டு செல்லாமல் வாசிப்பவர்களுக்கும் சிந்திக்கும் வாய்ப்பளித்தபடியே அத்தனை கதைகளையும் துவங்குகிறார், முடிக்கவும் செய்கிறார்.

பொருளடக்கம்
-----------

இத்தொகுப்பில் பின்வரும் ஒன்பது சிறுகதைகளும் தொகுக்கப்பட்டுள்ளன:

| வ.எண் | சிறுகதையின் பெயர் | எழுதிய நாளும் ஆண்டும் |
| --- | --- | --- |
| 01 | புத்தாண்டுப் பலி | பிப்ரவரி 7,1924 |
| 02 | மதுக்கடையில் | பிப்ரவரி 16,1924 |
| 03 | ஓர் இனிய குடும்பம் | மார்ச் 18,1924 |
| 04 | சோப்பு | மார்ச் 22,1924 |
| 05 | ஒதுங்கி வாழ்ந்தவன் | அக்டோபர் 17,1925 |
| 06 | கடந்த கால நினைவுகள் | அக்டோபர் 21,1925 |
| 07 | விவாகரத்து | நவம்பர் 6,1925 |
| 08 | சந்திரனை நோக்கிப் பாய்ச்சல் | டிசம்பர் 1926 |
| 09 | பதப்படுத்திய வாள் | அக்டோபர் 1926 |

இவற்றையும் பார்க்க
------------------

* லூ சுன்

வெளி இணைப்புகள்
---------------

1. சீன எழுத்தாளர் லூ சுன் சிறுகதைகள்
2. மொழிபெயர்ப்பாளர் திரு. கே.கணேஷன் படைப்புகள்
2017இல் மெல்போர்ன் எழுத்தாளர்கள் விழாவில் இலட்சுமி நாராயண் திரிபாதி.
**இலட்சுமி நாராயண் திரிபாதி** (*Laxmi Narayan Tripathi*) (**இலட்சுமி** என்று அழைக்கப்படுகிறார்) ஒரு திருநங்கை / ஹிஜ்ரா உரிமை ஆர்வலரும், பாலிவுட் நடிகையும், பரதநாட்டிய நடனக் கலைஞர், நடன இயக்குனர் மற்றும் இந்தியாவின் மும்பையில் ஊக்கமளிக்கும் பேச்சாளர் ஆவார். கின்னார் அகதாவின் ஆச்சார்யா மகாமண்டலேசுவரரும் ஆவார். இவர் திசம்பர் 13, 1978 அன்று தானேவில் மால்டி பாய் மருத்துவமனையில் பிறந்தார். 2008ஆம் ஆண்டில் ஐ. நாவில் ஆசிய-பசிபிக் பகுதியை பிரதிநிதித்துவப்படுத்திய முதல் திருநங்கை ஆவார். அங்கு, பாலியல் சிறுபான்மையினரின் அவலநிலை குறித்து இவர் பேசினார். "மக்கள் மனிதர்களாக இருக்க வேண்டும். அவர்கள் எங்களை மனிதர்களாக மதிக்க வேண்டும், எங்கள் உரிமைகளை மதித்து திருநங்கைகளாக கருத வேண்டும்," என்று கூறினார். இவர் 2011இல் பிரபலமான தொலைக்காட்சி நிகழ்ச்சியான பிக் பாஸில் போட்டியாளராக இருந்தார். இவரது முயற்சிகள் 2020ஆம் ஆண்டில் திருநங்கைகளுக்கு உதவியது.

 மும்பையில் ஒரு விழாவில் இலட்சுமி, 2012

மேற்கோள்கள்
-----------

1. ↑  टाइम्स, नवभारत (2019-02-07). "किन्नर अखाड़े पर डाक टिकट जारी, दो महंत बने महामंडलेश्वर". *नवभारत टाइम्स* (இந்தி). 2021-01-15 அன்று பார்க்கப்பட்டது.
2. ↑  "Kumbh Mela 2019: अब तक 13 अखाड़े कुंभ में होते थे शामिल, पहली बार किन्नर अखाड़े की एंट्री, जानें इनकी खासियत". *hindi.timesnownews.com* (இந்தி). 2021-01-21 அன்று மூலம் பரணிடப்பட்டது. 2021-01-15 அன்று பார்க்கப்பட்டது.
3. ↑  Mehra, Preeti (2014-04-25). "A free country, again". .

வெளி இணைப்புகள்
---------------

* Laxmi's interview on gender and sexuality
|  |  |  |
| --- | --- | --- |
| << |  **நவம்பர் 2011** | >> |
| ஞா | தி | செ | பு | வி | வெ | ச |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 |  |  |  |
| **MMXXIII** |
|

**நவம்பர் 2011** (*November 2011*, நொவெம்பர் 2011), ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு புதன்கிழமை முடிவடைந்தது. தமிழ் நாட்காட்டியின் படி கார்த்திகை மாதம் நவம்பர் 17 வியாழக்கிழமை தொடங்கி, 2011 டிசம்பர் 16 வெள்ளிக்கிழமை முடிவடைகிறது.

சிறப்பு நாட்கள்
---------------

* நவம்பர் 2 - இறந்த விசுவாசிகள் அனைவரின் நினைவு நாள்
* நவம்பர் 7 - தியாகத் திருநாள்
* நவம்பர் 9 - திருமூல நாயனார் குருபூசை
* நவம்பர் 10 - நெடுமாற நாயனார் குருபூசை
* நவம்பர் 11 - இடங்கழி நாயனார் குருபூசை
* நவம்பர் 24 - அமாவாசை
* நவம்பர் 27 - ஹிஜிரி வருடப்பிறப்பு

நிகழ்வுகள்
----------

|  |  |
| --- | --- |
| செய்திகள் | * பார்
* உரை
* தொகு
 |

* நவம்பர் 1:
	+ ஆஸ்திரேலியாவுக்கு 70 அகதிகளை ஏற்றிச் சென்ற படகு ஜாவாக்கு அருகில் மூழ்கியதில் 8 பேர் உயிரிழந்தனர், 15 பேர் காணாமல் போயினர். (மெல்பர்ன் ஏஜ்)


---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**இலதா சாளுக்கியர்கள்** ( *Chalukyas of Lata* ) என்பது ஒரு இந்திய வம்சமாகும். இது 10-11 ஆம் நூற்றாண்டுகளில் இன்றைய குசராத்தின் இலதா பகுதியை ஆண்டது. இவர்கள் ஆரம்ப ஆண்டுகளில் மேலைச் சாளுக்கியர்களின் நிலப்பிரபுக்களாக ஆட்சி செய்தனர். இறுதியில் குசராத்தின் சோலாங்கியர்களால் தோற்கடிக்கப்பட்டனர்.

வரலாறு
------

வம்சத்தின் முதல் ஆட்சியாளரான பாரப்பன், மேலைச் சாளுக்கிய மன்னர் இரண்டாம் தைலப்பனின் தளபதியாக அடையாளம் காணப்படுகிறார். அவர் தைலப்பனால் இலதா பிராந்தியத்தின் ஆளுநராக ஆக்கப்பட்டிருக்கலாம். மெருதுங்காவின் 'பிரபந்த-சிந்தாமணியின்'படி, பாரப்பனும் சபடலக்சத்தின் ஆட்சியாளரும் ( சாகமான மன்னர் இரண்டாம் விக்ரஹராஜா ) கூட்டாகச் சேர்ந்து ஒரு முறை குசராத்தைத் தாக்கினர். குசராத்தின் சோலங்கி மன்னன் மூலராஜா, சபடலக்ச ஆட்சியாளரிடம் பாரப்பனைக் கையாளும் வரை அவரைத் தாக்க வேண்டாம் என்று கேட்டுக் கொண்டார். பின்னர் அவர் பாரப்பனை தோற்கடித்தார். இது சபடலக்ச மன்னரை குசராத்தில் இருந்து தப்பி ஓட தூண்டியது. மெருதுங்கா குசராத்தைச் சேர்ந்தவர் என்பதால், இந்தக் கணக்கு பாரபட்சமாக இருக்கலாம். விக்ரஹராஜா மூலராஜாவைத் தோற்கடித்து, பரூச் வரை அணிவகுத்துச் சென்றார். அங்கு அவர் தனது குல தெய்வமான ஆஷாபுர மாதாவிற்கு அர்ப்பணிக்கப்பட்ட ஒரு கோவிலைக் கட்டினார் என்று சாகமான வரலாற்றாசிரியர்கள் கூறுகின்றனர். ஒரு கோட்பாட்டின் படி, இரண்டாம் விக்ரஹராஜா பாரப்பனுடன் கூட்டணி வைத்து, சுதந்திரம் அடைய அவருக்கு உதவினார்.

ஹேமச்சந்திரனின் 'திவ்யாஷ்ரயா காவ்யத்தின்'படி, மூலராஜாவின் மகன் சாமுண்டராஜா இலதா மீது படையெடுத்து பாரப்பனைக் கொன்றார். பாரப்பனின் மகன் கோகி-ராஜா இலதா பிராந்தியத்தில் குடும்ப ஆட்சியை மீட்டெடுத்திருக்கலாம். ஆனால், பொ.ச.1074 சோலங்கியர்களால் வம்சம் அழிக்கப்பட்டதாகத் தெரிகிறது.

கல்வெட்டுகள்
------------

940 சாலிவாகன ஆண்டு (1018 பொ.ச.) தேதியிட்ட கீர்த்திராஜாவின் செப்புத்தகடு கல்வெட்டு சூரத்தில் கண்டுபிடிக்கப்பட்டது. இது அவரது முன்னோர்களுக்கு கோகி, பாரப்பன் மற்றும் நிம்பர்கன் என்று பெயரிடுகிறது.

972 சா. ஆ (1050 பொ.ச. எக்லகரே மற்றும் 1051 பொ.ச சூரத்து) தேதியிட்ட திரிலோச்சனா-பாலனின் இரண்டு செப்புத் தகடு கல்வெட்டுகளும் கண்டுபிடிக்கப்பட்டுள்ளன. இந்த கல்வெட்டுகள் சாளுக்கியர்களின் புராண தோற்றம் பற்றிய கணக்கை வழங்குகின்றன: குடும்பத்தின் முன்னோடி படைப்பாளி தெய்வமான விரிஞ்சியின் *சுலுகாவிலிருந்து* (தண்ணீர் வைத்திருக்கும் ஒரு பாத்திரம் அல்லது மடிந்த பனை) உருவானது. தெய்வத்தின் ஆலோசனையின் பேரில், அவர் கன்னோசியின் இராஷ்டிரகூட இளவரசியை மணந்தார். திரிலோச்சனபாலனின் கல்வெட்டுகள் அவரது மூதாதையர்களான வத்சா, கீர்த்தி, கோகி மற்றும் பாரப்பாவைக் குறிப்பிடுகின்றன. வத்சா சோமநாதக் கடவுளுக்கு தங்கக் குடை கட்டியதாகவும், இலவச உணவுகாக சத்திரத்தை நிறுவியதாகவும் கூறுகிறது. இந்தக் கல்வெட்டுகளில் 'திரிலோச்சனபாலன் மகா-மண்டலேசுவரன்' என்று அழைக்கப்படுகிறார். 1050 பொ.ச. கல்வெட்டு அவர் ஏகல்லகரம் கிராமத்தை (நவீன எக்லகரே ) தாராதித்யன் என்ற பிராமணருக்கு நன்கொடையாக அளித்ததை பதிவு செய்கிறது.

சான்றுகள்
---------

1. ↑  Syed Amanur Rahman and Balraj Verma (2006). *The Beautiful India - Daman & Diu*. Reference Press. பக். 9. பன்னாட்டுத் தரப்புத்தக எண்:9788184050226. .
2. ↑  Dasharatha Sharma (1959). *Early Chauhān Dynasties*. S. Chand / Motilal Banarsidass. பக். 30–32. பன்னாட்டுத் தரப்புத்தக எண்:9780842606189. .
3. 1 2 3 4  D. C. Sircar, தொகுப்பாசிரியர் (1970). "Ekallahara Grant of Trilochanapala". *Epigraphia Indica*. **36**. Archaeological Survey of India. பக். 12–15. .
**நவமணிமாலை** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். *நவம்* என்னும் வடமொழிச் சொல் தமிழில் *ஒன்பது* என்பதைக் குறிக்கும். எனவே நவமணிமாலை என்னும் சொல் ஒன்பது மணிகளைச் சேர்த்துக் கோர்த்த மாலை எனப் பொருள்படும். இதற்கு ஏற்ப, நவமணிமாலை வெண்பா முதலாகிய ஒன்பது வகையான பாக்களும் பாவினங்களும் சேர்ந்து அமைந்த ஒரு சிற்றிலக்கியம். இது அந்தாதியாகவே அமையும் என்பது பாட்டியல் இலக்கணம்.

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 837

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
* திரௌபதியம்மன் நவமணிமாலை
சந்திரனில் முகம் தென்துருவம்
கிளெமென்டின் விண்கலம் எடுத்த சந்திரனின் தென்துருவ புகைப்படம்.
சைடோனியாவில் உள்ள ஒரு மேட்டு நிலப்பகுதியின் செயற்கைக்கோள் புகைப்படம், பரவலாக செவ்வாயில் முகம் என்றழைக்கப்பட்டது. பின்னர் மற்ற கோணங்களில் இருந்து கற்பனை செய்து நிழல்கள் சேர்க்கப்படவில்லை
**சந்திரனில் முகம்** *( Face on Moon)* என்பது சந்திரனின் தென் துருவத்தில் உள்ள ஒரு பகுதியைக் குறிக்கிறது. 81.9° தெற்கு அட்சரேகை மற்றும் 39.27° கிழக்கு தீர்க்கரேகை என்ற ஆள்கூறுகளில் இப்பகுதி காணப்படுகிறது. முகத்தை அடையாளம் காணும் தொழில் நுட்பங்களைப் பயன்படுத்தி  ஒரு கணிணி மூலம் லூனார் தரைப்பட சுற்றுக்கலம் அனுப்பிய படங்களில் இருந்து தன்னிச்சையாக இப்பகுதி ஒரு முகமாக அடையாளம் காணப்பட்டது. டோக்கியோவில் நடைபெற்ற சர்வதேச விண்வெளிப் பயன்பாடுகள் போட்டி 2013 இன் ஒரு பகுதியான விருது வெல்லும் திட்டத்தில் இது நிகழ்ந்தது.

இந்த வகையான ஒளியியல் தோற்ற மயக்கத்திற்குப் பெயர் உருவகம் என்று கூறலாம். சந்திரனில் முகம் இதற்குச் சரியான எடுத்துக்காட்டாகும்.

மேற்கோள்கள்
-----------

1. ↑  "Kurihara, K. Takasu, M. Sasao, K. Seki, H. Narabu, T. Yamamoto, M. Iida, S. Yamamoto, H.: A Face-like Structure Detection on Planet and Satellite Surfaces using Image Processing. ;CoRR(2013)". arXiv:1306.3032.

இவற்றையும் காண்க
----------------

* சந்திரனின் தென் துருவம்
* சைடோனியா (செவ்வாயின் ஒரு பகுதி)
* நிலவுப் பரப்பியல்

வெளி இணைப்புகள்
---------------

* முப்பரிமான உருவகம் பரணிடப்பட்டது 2015-11-06 at the வந்தவழி இயந்திரம்.
* Marsface Project
* USGS: Earth's Moon
**ஜோர்டான் விதி** (பொருள் 1) என்பது சுற்றுச்சூழல் புவியியல் விதியாகும். இது பல்வேறு வகையான மீன்களில் நீரின் வெப்பநிலைக்கு ஏற்ப அவற்றின் எண்ணக்கூடிய பண்புகளுக்கு இடையே தலைகீழ் உறவை விவரிக்கிறது. துடுப்புக் கதிர்கள், முதுகெலும்பு அல்லது செதில்களின் எண்ணிக்கை வெப்பநிலை குறைவதால் அதிகரிக்கும் என்பது பொதுவாகக் கவனிக்கப்படும் உறவுமுறையாகும். அமெரிக்க மீனியல் தந்தை டேவிட் ஸ்டார் ஜோர்டானின் (1851-1931) பெயரால் இந்த விதி அழைக்கப்படுகிறது.

**ஜோர்டான் சட்டம்** (அல்லது விதி) (பொருள் 2) என்பது ஒரு சுற்றுச்சூழல் புவியியல் விதியாகும் (அதே விஞ்ஞானியின் பெயரால் பெயரிடப்பட்டது). இந்த சட்டத்தின் படி, "எந்தப் பிராந்தியத்தில் உள்ள எந்த இனத்திலும், அருகில் தொடர்புடைய இனங்கள் ஒரே இடத்தில் காணப்பட வாய்ப்பில்லை. பிராந்தியத்திலோ அல்லது தொலைதூரப் பகுதியிலோ, ஆனால் அண்டை பகுதிகளில் சில வகையான தடையால் முதலில் பிரிக்கப்பட்ட" எனத் தெரிவிக்கின்றது. இந்த "விதி" அடிக்கடி மீறப்படுகிறது. ஜோர்டானின் சட்டத்திற்கு (பொருள் 2) இணங்க, இது கேள்விக்குரிய கிளையில் பல்வகைப்படுத்தலில் வேற்று இடவழிச் சிற்றினத் தோற்ற விவரக்குறிப்புக்கு ஒரு முக்கிய பங்கைக் கொண்டுள்ளது. தற்போதைய எழுத்தாளர் இந்த சட்டத்தின் கண்டுபிடிப்புக்கு எந்த உரிமைகோரலும் செய்யவில்லை. மேலே மேற்கோள் காட்டப்பட்ட மொழி அவருடையது, ஆனால் இந்த யோசனை புவியியல் பரவலின் அனைத்து மாணவர்களுக்கும் நன்கு தெரிந்திருக்கிறது. இந்தத் துறையில் வல்லுநர் மோரிட்ஸ் வாக்னர். எனவே, ஜோர்டானின் சட்டம் இசுடிக்லரின் சட்டத்திற்கு ஒரு எடுத்துக்காட்டு.

மேலும் பார்க்கவும்
------------------

* ஆலனின் விதி
* உரோசாவின் விதி
* பெர்க்மனின் விதி
* ஜோர்டானின் கொள்கை

மேற்கோள்கள்
-----------

1. ↑  McDowall, R. M. (March 2008). "Jordan's and other ecogeographical rules, and the vertebral number in fishes". *Journal of Biogeography* **35** (3): 501–508. doi:10.1111/j.1365-2699.2007.01823.x.
2. ↑  Fitzpatrick, Benjamin M.; Turelli, Michael (2006). "The Geography of Mammalian Speciation: Mixed Signals from Phylogenies and Range Maps" (in en). *Evolution* **60** (3): 601–615. doi:10.1111/j.0014-3820.2006.tb01140.x. பன்னாட்டுத் தர தொடர் எண்:1558-5646. பப்மெட்:16637504. .
3. ↑  Jordan, David Starr (1908-02-01). "The Law of Geminate Species". *The American Naturalist* **42** (494): 73–80. doi:10.1086/278905. பன்னாட்டுத் தர தொடர் எண்:0003-0147. .
4. ↑  Jordan, David Starr (February 1908). "The Law of Geminate Species" (in en). *The American Naturalist* **42** (494): 73–80. doi:10.1086/278905. பன்னாட்டுத் தர தொடர் எண்:0003-0147. .
5. ↑  Allen, J. A. (October 1907). "Mutations and the Geographic Distribution of Nearly Related Species in Plants and Animals" (in en). *The American Naturalist* **41** (490): 653–655. doi:10.1086/278852. பன்னாட்டுத் தர தொடர் எண்:0003-0147. .
அல்சீரியப் பெண்ணின் ஓவியம்
**ஜோர்ஜ் கெஸ்தே** (*Georges Gasté*) ஆகத்து 30, 1869 - 1910) என்பவர் ஒரு பிரெஞ்சு நாட்டு கீழைத்தேய ஓவியரும், நிழற்படக் கலைஞரும் ஆவார்.

வாழ்க்கைக் குறிப்பு
-------------------

இவர் 1869ஆம் ஆண்டின் ஆகஸ்ட் முப்பதாம் நாளில் பாரிசில் பிறந்து, 1910ஆம் ஆண்டில் மதுரையில் இறந்தார். இவரது பாட்டனாரும், தந்தையும் கலைப்பொருள் வணிகர்களாக இருந்ததாலோ என்னவோ இளமையிலேயே கீழைத்தேய சித்திரக்கலையில் ஆர்வமுடையவராக இருந்தார். பாரிசில் கலைப்படிப்பை முடித்தார். கீழை நாகரிகத்தால் ஈர்க்கப்பட்டு துனிசியா, அல்ஜீரியா, எகிப்து, பாலஸ்தீனம் உள்ளிட்ட நாடுகளில் விரிவாகப் பயணம் செய்தார். இப்பகுதிகளில் வசித்த மக்களின் முகங்கள் அவரை வெகுவாகக் கவரவே அவர்களின் பல்வேறு உருவப்படங்களை வரையலாயினார். பின்னர் இந்தியாவுக்கும், இலங்கைக்கும் வந்தார். 1892-இல் துவங்கி இவ்வாறு அலைந்து திரிந்த அவர் 1908-இல் மதுரையிலேயே தங்கிவிட்டார். உடல்நலம் குன்றி 1910-இல் இயற்கை எய்தினார்.

இவரது நிழற்படங்களும், ஓவியங்களும் நூறு ஆண்டுகளுக்கு முந்தைய கீழைத்தேய வாழ்வை உயிர்ப்புடன் படம்பிடித்துக் காட்டுபவையாக உள்ளன. ஆக்ரா, தில்லி, வாரணாசி, மதுரை உள்ளிட்ட இந்தியாவின் எட்டு நகரங்களின் அரிய காட்சிகளைப் பதிவு செய்துள்ளார்.

உசாத்துணைகள்
------------

விக்கிமீடியா பொதுவகத்தில்,  
 ***கோர்ஜ் கெஸ்தே***   
என்பதின் ஊடகங்கள் உள்ளன. 

* Lynne Thornton, *Les Orientalistes, peintres voyageurs* ("The Orientalist, travelling painters"), Courbevoie, ACR edition, Poche Couleur, 1994, (ISBN 978-2-86770-060-6)
* Aude de Tocqueville, *Georges Gasté. Traquer le soleil dans l'ombre* ("Tracking the sun in the shadows"), Arthaud, collection of the spirited traveller, 2013, (ISBN 9782081300453)

வெளி இணைப்புகள்
---------------

* செய்திக்குறிப்பு பரணிடப்பட்டது 2015-01-04 at Archive.today, நிழற்படங்களுடன்.
காலக் கணிப்பில் சந்திரனுடைய இயக்கத்தை அடிப்படையாக வைத்துக் காலத்தைக் கணிக்கும் முறை **சந்திரமானம்** எனப்படும்.

சந்திர மாதம்
------------

சந்திரன் பூமியை முழுமையாகச் சுற்றிவர எடுக்கும் காலம் ஒரு சந்திர மாதம் ஆகும். இவ்வாறு சுற்றி வரும் போது பூமியிலிருந்து பார்ப்பவர்களுக்குச் சந்திரன் முற்றாகவே தெரியாத ஒரு நிலையிலிருந்து படிப்படியாக வளர்வது போல் தோற்றமளித்து முழு வட்டமாகத் தெரியும் நிலைக்கு வரும். பின்னர் அதன் உருவம் தேய்ந்து மீண்டும் முற்றும் தெரியாத நிலைக்கு வரும். இவ்வாறு முற்றும் தெரியாத நிலையுள்ள நாள் அமாவாசை எனப்படும். முழுமையாகத் தெரியும் நாள் பூரணை என்று அழைக்கப்படும். சந்திரன் பூமியை இவ்வாறு தொடர்ந்து சுற்றி வருவதனால் அமாவாசையும் பூரணையும் மாறி மாறி வருகின்றன. இரண்டு அடுத்தடுத்து வரும் அமாவாசைகளுக்கு இடப்பட்ட காலமும், அவ்வாறான இரண்டு பூரணைகளுக்கு இடைப்பட்ட காலமும் சமனான அளவு கொண்டவை. இந்தக் கால அளவு சந்திரன் பூமியை ஒரு முறை சுற்றிவர எடுக்கும் காலமான 29 நாட்கள் 12 மணி 44 நிமிடங்கள் 03 விநாடிகள் ஆகும். சந்திர மாதத்தைக் பயன்படுத்தும் முறைகளில் மாதத் தொடக்கம் கொள்வதில் இரண்டு முறைகள் கையாளப்படுகின்றன. ஒரு முறையில் அமாவாசையை மாதத் தொடக்கமாகக் கொள்ள, மற்ற முறை பூரணையை மாதத்தொடக்கமாகக் கொள்கிறது. முதல் முறை அமாந்த முறை என்றும், இரண்டாவது பூர்ணிமாந்த முறை என்றும் வழங்கப்படுகிறது.

சந்திர மாதத்தின் உட்பிரிவு
--------------------------

சந்திரனின் தேய்வதும், வளர்வதுமான தோற்றப்பாடு சந்திர மாதத்தை இயல்பாகவே இரு பிரிவுகளாக்குவதை அடிப்படையாகக் கொண்டு இந்துக்காலக் கணிப்பு முறையில், சந்திர மாதம் இருபிரிவுகளாகக் (பட்சம்) குறிப்பிடப்படுகின்றன. அமாவாசை தொடக்கம் அடுத்த பூரணை வரையிலான வளர்பிறைக் காலம் சுக்கில பட்சம் என்றும், பூரணையிலிருந்து அடுத்த அமாவாசை வரையான தேய்பிறைக்காலம் கிருஷ்ண பட்சம் என்றும் கூறப்படுகின்றது. இந்த ஒவ்வொரு பட்சமும் அமாவாசை, பூரணை நீங்கலாக 14 திதிகளாகப் பிரிக்கப்பட்டுள்ளன. இவையே சந்திர நாட்கள். இவற்றின் பெயர்கள் வருமாறு:

1. அமாவாசை
2. பிரதமை
3. துதியை
4. திருதியை
5. சதுர்த்தி
6. பஞ்சமி
7. சஷ்டி
8. சப்தமி
9. அட்டமி
10. நவமி
11. தசமி
12. ஏகாதசி
13. துவாதசி
14. திரியோதசி
15. சதுர்த்தசி
16. பூரணை

ஆண்டுக் கணக்கும், சந்திரமானமும்
-------------------------------

இந்திய முறைகளில் சந்திர மாதப் பெயர்கள்
--------------------------------------

அதிக மாதமும், அழிந்த மாதமும்
----------------------------

இவற்றையும் பார்க்கவும்
----------------------

உசாத்துணைகள்
------------

| * பா
* உ
* தொ
 இந்து அண்டவியல்  |
| --- |
| 
* பட்டியல்
* வலைவாசல்
* பகுப்பு

 |
| காலக் கணிப்பு முறை | 

|  |  |
| --- | --- |
| முறைகள் | 
* சந்திரமானம் (தமிழ் முறை, மலையாள முறை, வங்காள முறை, ஒரியா முறை)
* சூரியமானம்
* சந்திரசூரியமானம் (அமாந்த முறை, பூர்ணிமாந்த முறை)
* நாழிகை

 |
| அளகுகள் | 
* கல்பகாலம் (பிரம்மாவின் ஒரு பகல்/இரவு)
* மனுவந்தரம் (மனுவின் வாழ்நாள்) = 71 \* 4,320,000 வருடங்கள்
* சதுர்யுகம்
* யுகம் (4'320'000 வருடங்கள்)
* கிருத யுகம் (1,728,000 வருடங்கள்)
* திரேதா யுகம் (1,296,000 வருடங்கள்)
* துவாபர யுகம் (864,000 வருடங்கள்)
* கலி யுகம் (432,000 வருடங்கள்)

 |

 |
| லோகம் | 
* சிவலோகம்
* வைகுந்தம்
* கோலோகம்
* பிரம்மாண்டம்
	+ பூலோகம்
	+ புவர்லோகம்
	+ சுவர்லோகம்
	+ மஹர்லோகம்
	+ ஜனலோகம்
	+ தபோலோகம்
	+ சத்திய லோகம்
	+ அதல லோகம்
	+ விதல லோகம்
	+ சுதல லோகம்
	+ தலாதள லோகம்
	+ மஹாதள லோகம்
	+ பாதாள லோகம்
	+ ரஸதல லோகம்

 |
| 
* பட்டியல்
* வலைவாசல்
* பகுப்பு
* 

 |

வெளியிணைப்புகள்
---------------
எய்ரோஜெல்
ஜெல் எனப்படும் அரைத்திண்ம பதார்த்தத்திலிருந்து உருவாக்கப்படும் ஒரு பொருளே 'எய்ரோஜெல்' எனப்படுகின்றது. ஜெல் பதார்த்தத்தில் திண்மம் மற்றும் திரவ நிலையில் சேர்மானங்கள் காணப்படும். ஆனால் எய்ரோஜெல்லில் திரவப் பகுதிக்குப் பதிலாக வாயு காணப்படும்; அதாவது திண்மம் மற்றும் வாயு நிலைச் சேர்மானங்களால் உருவாக்கப்படுவதே எய்ரோஜெல் எனப்படும். இதன் ஒளியை சிறிதளவு ஊடுபுகவிடும் தன்மை காரணமாக இதனை "உறைந்த புகை" , "உறைந்த வளி", "நீலப் புகை" னவும் அழைப்பர். இதன் நிறை மிகவும் குறைவானதாகும்.

இதனை ஸாமுவல் ஸ்டீஃபன் கிஸ்ட்லர் என்பவர் 1931ஆம் ஆண்டு கண்டுபிடித்தார். எய்ரோஜெல்கள் ஜெல்லில் உள்ள திரவப் பகுதியை மிக மெதுவாக ஆவியாக்குவதன் மூலம் உருவாக்குவர். இதனை supercritical drying என அழைப்பர். முதலில் உருவாக்கப்பட்ட எய்ரோஜெல்கள் சிலிக்கா ஜெல்லில் இருந்து உருவாக்கப்பட்டன.

பண்புகள்
--------

எரியும் பன்சன் அடுப்பு மேல் வைக்கப்பட்டிருக்கும் எய்ரோஜெல்லின் மேல் உள்ள ஒரு பூ. எய்ரோஜெல் சிறந்த வெப்பக் கடத்திலி என்பதால் பூ வாடாமல் உள்ளது.
2.5 கிலோ கிராம் எடையுள்ள செங்கல்லைத் தாங்கும் 2 கிராம் எடையுள்ள எய்ரோஜெல்.
எய்ரோஜெல் என்ற பெயரைக் கொண்டிருந்தாலும் அவை மிகவும் ஈரமற்ற உறுதியான பொருட்களாகும். இவை சாதாரண ஜெல்லினுடைய எந்தக் குணத்தையும் கொண்டிருப்பதில்லை. இவற்றின் நுண்ணிய அமைப்பு மிகவும் உறுதியாக இருப்பதால் இவை பாரியளவு பாரத்தையும் தாங்கக் கூடியவை. எனினும் சில வகை எய்ரோஜெல்கள் கண்ணாடி போல உடையக்கூடியவை. இவை வெப்பப்பரிமாற்றத்தை பெருமளவில் தடுக்கக்கூடியவை. மூன்று வெப்ப ஊடுகடத்தல் முறைகளில் (கடத்தல், மேற்காவுகை, கதிர்வீச்சு) இரண்டைப் பெருமளவில் தடுக்கும். எய்ரோஜெல்லில் இருக்கும் வளி வெப்பத்தைக் கடத்தாதலால் கடத்தல் முறையில் வெப்பம் மிக அரிதாகவே இதனூடாக பயணிக்கும். அதிலும் சிலிக்கா எய்ரோஜ்ல்லில் உள்ள சிலிக்கா வெப்ப அரிதில் கடத்தி என்பதால் இதன் வெப்பக்கடத்தும் தன்மை மெலும் குறைவாகும். இதன் திண்மப் பகுதி வளியோட்டத்தைத் தடுப்பதால் மேற்காவுகை நடைபெற வாய்ப்பில்லை.

பயன்பாடு
--------

* வீடுகளில் வெப்ப இழப்பைத் தடுக்க ஒளி ஊடுபுக விடும் சிலிக்கா எய்ரோஜெல் பயன்படுகிறது.